section_heading: Olimpijske igre u Londonu 2012.
paragraph_text: Međutim istoga dana osvaja svoju prvu zlatnu medalju na Olimpijskim igrama u Londonu, u štafeti 4 x 200 m slobodno. Amerikanci se osvećuju Francuzima za poraz na 4 x 100 m slobodno, pobjeđuju ih za nešto više od 3 sekunde. Phelps pliva posljednju, četvrtu izmjenu i ima (doduše s "letećim startom" najbolje vrijeme u svojoj momčadi), ali treba reći da zlatnu medalju treba zahvaliti prednosti koju su mu donijeli njegovi plivači prije njega jer izvrsni Francuz Yannick Angel opet pliva brže od posljednjeg američkog plivača (Phelpsa) i to za 81 stotinku sekunde. Francuska je, inače, bila veliko i ugodno iznenađenje plivačkih natjecanja na Londonskim Igrama.